自雪堂登四望亭因歴訪蘇公遺跡至安國院
作者：陸游
朝代：宋

paragraphs: 我醉飛屐登孱顔，拄杖出没風烟間。
三山葱曨鮫鰐靜，九關肅穆虎豹閑。
幾年金骨煉緑髓，此日始得窮躋攀。
老僊歸侍紫皇案，空有野水流淙潺。
蜿蜒翠阜圍緑野，似嶺非嶺山非山。
向來龍蛇滿雪壁，雷電下取何時還。
名花亦已天上去，居人指似題詩處。
九十一翁不識公，我抱此恨知無窮。